১৯৯৫ সালে নন্দিত নাট্যরচয়িতা ও নির্মাতা ফারিয়া হোসেনের হাত ধরেই নাট্যাঙ্গনে জনপ্রিয় মডেল ও অভিনেত্রী সাদিয়া ইসলাম মৌ’র অভিষেক হয়। তার নির্দেশনায় ‘অভিমানে অনুভবে’ নাটকে অভিনয়ের মধ্যদিয়ে একজন অভিনেত্রী হিসেবে মৌ’কে প্রথম টেলিভিশন পর্দায় দেখেন। তখন দেশের একমাত্র টিভি চ্যানেল বিটিভি’তে নাটকটি প্রচার হবার পর একজন মডেল’র পাশাপাশি একজন অভিনেত্রী হিসেবেও তিনি দারুণ সাড়া পেয়েছিলেন। সেই যে শুরু হলো মৌ’র অভিনেত্রী হিসেবে পথচলা তা এখনো অব্যাহত আছে। সেই মৌ’র সঙ্গেই তার মেয়ের চরিত্রে অভিনয়ের মধ্যদিয়ে ফারিয়া হোসেনের মেয়ে লাবন্য’র অভিনয়ে পথচলা শুরু হলো।